ROMÂNIA

JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind aprobarea în principiu a sistării stării de indiviziune, cu plata unei sulte, asupra imobilului-teren situat în Municipiul Lugoj, înscris în C.F. nr. 406224 Lugoj**

Consiliul local al Municipiului Lugoj;

Având în vedere referatul nr. 16/80703/(RU)80704 din 19.08.2024 al Viceprimarului Municipiului Lugoj – inițiator al Proiectului de hotărâre;

Având în vedere Proiectul de hotărâre nr. 147 din 19.08.2024 privind aprobarea în principiu a sistării stării de indiviziune, cu plata unei sulte, asupra imobilului-teren situat în Municipiul Lugoj, înscris în C.F. nr. 406224 Lugoj;

Luând în considerare raportul de specialitate nr. 16/81309/(RU)81310 din 20.08.2024 întocmit de Arhitect Șef;

Luând în considerare avizul nr. 89 din 27.08.2024 al Comisiei amenajarea teritoriului, administrarea patrimoniului, urbanism, servicii publice, protecția mediului și a celorlalte Comisii de specialitate ale Consiliului Local al Municipiului Lugoj;

Ținând cont de referatul Direcției urbanism-mediu – Compartimentul urbanism, amenajarea teritoriului și protejarea monumentelor istorice nr. 16/80584/(RU)80585 din 19.08.2024;

Luând în considerare solicitarea domnului Lakatos Sorin și a doamnei Lakatos Olga, înregistrată în evidențele instituției noastre sub nr. 16/54806 din 30.05.2024;

În conformitate cu prevederile art. 676 alin. (2) lit. a) și art. 1143 alin. (1), teza 1 din Legea nr. 287/2009 privind Codul Civil, republicată, cu modificările și completările ulterioare;

În conformitate cu prevederile art. 87 alin. (5), art. 129 alin. (1) și alin. (2) lit. c), art. 136, art. 139 alin. (2), art. 354 și art. 355 din Ordonanța de Urgență nr. 57/2019 privind Codul administrativ, cu modificările și completările ulterioare;

În temeiul art 196 alin. (1) lit. a) și art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

**Art.1. -** Se aprobă în principiu sistarea stării de indiviziune asupra imobilului-teren situat în Municipiul Lugoj, înscris în C.F. nr. 406224 Lugoj (Nr. C.F. vechi: 9401 LR), nr. cadastral 406224 (Nr. topografic: 1452-1453/b), în suprafață totală de 443 m.p., deținut în coproprietate de către domnul Lakatos Sorin și doamna Lakatos Olga (cota de 897/1000 m.p.) și Municipiul Lugoj (cota de 103/1000 m.p.).

**Art.2.**  - Sistarea stării de indiviziune se va face potrivit dispozițiilor legale în vigoare, prin atribuirea cotei de 103/1000 m.p. domnului Lakatos Sorin și doamnei Lakatos Olga, sulta urmând a fi stabilită printr-un raport de evaluare care va fi supus aprobării Consiliului Local al Municipiului Lugoj.

**Art.3.** - Îndeplinirea prevederilor prezentei hotărâri se încredințează Direcției urbanism-mediu.

**Art.4. -** Prezenta hotărâre se comunică:

- Instituției Prefectului, Județul Timiș;

- Primarului Municipiului Lugoj;

- Direcției juridice;

- Direcției management financiar;

- Direcției urbanism-mediu;

- Domnului Lakatos Sorin;

- Doamnei Lakatos Olga;

- Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Adrian-Doru Serendan SECRETARUL GENERAL AL MUNICIPIULUI

Dan Ciucu

**Nr. 140 din 29.08.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 18 |
| 3. | Număr voturi pentru | 18 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate calificată |